हलवा
पाकिस्तान और भारत में, गाजर ("गाजर के हलवे" के लिए), मूंग दाल ("मूंग की दाल के हलवे" के लिए) या लौकी "(दूधी हलवे" के लिए) भी सूजी के स्थान पर प्रयोग करते हैं। संघनित दूध और घी के साथ तैयार करने पर, इसे बाँधने के लिए सूजी के बिना, अंत परिणाम के रूप में एक नम परतदार बनावट होती है, जब ताजा बना होता है तो यह कुछ-कुछ ब्रिटिश पुडिंग के समान दिखता है।
छौंक
छौंक जिसे तड़का (पश्चिमी भाग) या बघार (दक्षिणी भाग) भी कहते हैं, मुख्यत: भारत, पाकिस्तान और बांग्लादेश में विभिन्न व्यंजनों को पकाने में प्रयोग की जाने वाली एक विधि है। छौंक लगाने में घी या तेल को गर्म कर उसमें खड़े मसाले (अथवा पिसे मसाले भी) डाले जाते हैं ताकि उनमें समाहित सुगंधित तेल उनकी कोशिकाओं से निकल कर, उस व्यंजन जिसमें इन मसालों को मिलाया जाना है, को, उसका वो खास स्वाद प्रदान कर सकें। छौंक को किसी व्यंजन की शुरुआत या फिर अंत में मिलाया जा सकता है। शुरुआत मे लगे छौंक में अमूमन खड़े मसालों के साथ साथ पिसे मसाले और नमक भी मिलाया जाता है जबकि अंत में लगे छौंक में अक्सर खड़े मसाले ही डाले जाते हैं। शुरुआत में लगा छौंक अक्सर सब्जी पकाने में प्रयोग किया जाता है, जबकि दाल, सांबर आदि व्यंजनों में इसे अंत में मिलाया जाता है।